hotchpotch/miracl-hf-unified huggingface dataset:
เจ้าจอมมารดาภู่ ในสมเด็จพระบวรราชเจ้ามหาสุรสิงหนาท
เจ้าจอมมารดาภู่ หรือ ภู่ สีดา เป็นพระสนมในสมเด็จพระบวรราชเจ้ามหาสุรสิงหนาท
เจ้าจอมมารดาภู่เดิมเป็นละครหลวงกรุงธนบุรี แล้วได้เป็นละครหลวงในรัชกาลที่ 1 เป็นหญิงที่เล่าลือกันว่า "เป็นหญิงเลื่องชื่อลือชาว่างามมากในครั้งกระโน้น" ภายหลังต้องโทษประหารเพราะแม่เป็นกบฏ
ดังเหตุการณ์วังหน้า เมื่อ พ.ศ. 2326 ครั้งนั้นสมเด็จพระบวรราชเจ้ามหาสุรสิงหนาท ทรงพระดำริเห็นว่า พระสงฆ์เมื่อรับบิณฑบาตรราษฎรไม่ต้องคอยท่า แต่หากเมื่อรับบาตรในวังเจ้านายและบ้านผู้มีบรรดาศักดิ์ใหญ่ต้องไปคอยรอ บางครั้งก็จนสายก็ยังมิได้กลับวัด จึงมีพระบัณฑูรไว้ว่า ในพระบวรราชวังนั้น ให้เจ้าพนักงานเตรียมเครื่องทรงบาตรตั้งที่ให้พร้อม แล้วจึงให้สังฆการีนิมนต์พระสงฆ์ แล้วพระองค์จะเสด็จลงทรงบาตรในเวลาเช้าโมงหนึ่ง ดังนั้นประตูดินในพระราชวังบวรจึงต้องเปิดก่อนย่ำรุ่ง ทำเช่นนี้เป็นธรรมเนียม
จนเมื่อมีชายบัณฑิตจากนครนายก 2 คน อ้างตัวว่ามีวิชาความรู้ล่องหนหายตัวได้ เข้ามาอาศัยกับนางเอี้ยง มารดาเจ้าจอมมารดาภู่ ทั้งสองร่วมคบคิดกับขุนนางวังหน้าหลายคน เช่น พระยาอภัยรณฤทธิ์ รวมทั้งนางเอี้ยงด้วย
เมื่อวันศุกร์ เดือน 5 แรม 2 ค่ำ (วันศุกร์ที่ 18 เมษายน พ.ศ. 2326) เวลาเช้า พวกวิเสทปากบาตรก็ขนกระบุงข้าวทรงบาตรเข้าไปทางประตูดินวังหน้า นางเอี้ยงออกอุบายให้ชายทั้งสองแต่งเป็นหญิงถือดาบซ่อนไว้ในผ้าห่มลอบเข้าไปพระราชวังบวรสถานมงคล แล้วแอบอยู่ 2 ข้างพระทวารที่จะเสด็จลงทรงบาตร แต่เดชะพระบารมีมีเหตุให้ทรงลงพระทวารอีกมุขข้างหน้า ซึ่งได้เสด็จไปเฝ้าพระบาทสมเด็จพระเจ้าอยู่หัว ณ พระราชวังหลวงแต่เช้าตรู่ก่อนทรงบาตร
จนเมื่อมีพนักงานฝ่ายในมาพบก็ร้องอื้ออึงลงมาว่ามีผู้ชายถือดาบเข้ามาในพระราชวัง ชายทั้งสองก็ไล่ตามลงมา ขณะนั้นมีขุนหมื่นกรมวังคนหนึ่งกำลังคุมไพร่ก่อถนนในพระราชวัง เมื่อกบฏวิ่งไล่มา ก็เอาดาบฟันขุนหมื่นผู้นั้นคอขาดตายกับที่
บรรดาเจ้าจอมและจ่าโขลนก็ตกใจ วิ่งออกมาบอกความถึงข้างหน้า ข้าราชการเป็นอันมากจึงพากันวิ่งเข้าไปในพระราชวังล้อมจับชายทั้งสอง บางส่วนก็วิ่งไปยังพระราชวังหลวง กราบบังคมทูลพระบาทสมเด็จพระเจ้าอยู่หัวและกรมพระราชวังบวรมหาสุรสิงหนาท ซึ่งประทับอยู่ในท้องพระโรง ครั้นทรงทราบความจึงทรงมีพระบัญชาให้ตำรวจหลวงทั้งวังหลวงและวังหน้าเข้าระงับเหตุ จนจับได้
กบฏทั้งสองให้การซัดทอดผู้คบคิดที่เป็นขุนนางทั้งวังหน้าและวังหลวง มีพระยาอภัยรณฤทธิ์ พวกวิเสทปากบาตรวังหน้า รวมทั้ง เอี้ยงและบุตรหญิง 1 บุตรชาย 2 และ "จุ้ย" บุตรหญิงพระยาอภัยรณฤทธิ์ซึ่งอยู่พระราชวังหลวง เกษบุตรชายพระยาอภัยรณฤทธิ์กับทั้งบ่าวไพร่สมเด็จกรมพระราชวังบวรมีพระบัญชาให้เฆี่ยนสอบแล้วทั้งหมดรับเป็นสัตย์ นางเอี้ยงให้การว่าหลงเชื่ออ้ายบัณฑิตกบฏทั้งสอง และว่าจะยอมยกลูกสาว (คือเจ้าจอมมารดาภู่) ให้เป็นเจ้าจอมเมื่อสำเร็จการแล้ว
สมเด็จพระบวรราชเจ้ามหาสุรสิงหนาทจึงให้ลงพระราชอาญาประหารชีวิตกบฏทั้งสองกับพวก รวมทั้งเจ้าจอมมารดาภู่ด้วย
มาร์มาไรย์
มาร์มาไรย์ () เป็นโครงการเกี่ยวกับระบบขนส่งทางรางในเมืองอิสตันบูล ประเทศตุรกี ซึ่งประกอบด้วยการก่อสร้างอุโมงค์รถไฟลอดใต้ช่องแคบบอสฟอรัส เชื่อมประเทศตุรกีฝั่งทวีปเอเชียและทวีปยุโรปเข้าด้วยกัน (ประเทศตุรกีตั้งอยู่บนสองทวีป โดยมีช่องแคบบอสฟอรัสเป็นเขตแบ่งทวีป) โครงการนี้ยังรวมถีงการปรับปรุงสภาพรถไฟชานเมืองสายเลียบทะเลมาร์มารา ตั้งแต่สถานี Halkalı ของฝั่งทวีปยุโรป ไปจนถึงสถานี Gebze บนฝั่งทวีปเอเชีย โดยใช้อุโมงค์ดังกล่าวเชื่อมระบบรถไฟทั้งสองฝั่ง รวมไปถึงการจัดซื้อจัดจ้างยานพาหนะที่ใช้วิ่งรับส่งผู้โดยสาร
การก่อสร้างเริ่มขึ้นในปี พ.ศ. 2547 (ค.ศ. 2004) ซึ่งตามกำหนดจะเปิดให้บริการในเดือนเมษายน พ.ศ. 2552 แต่เกิดความล่าช้าหลายครั้งเนื่องจากการขุดค้นพบทางโบราณคดี โดยส่วนแรกของโครงการเปิดใช้งานเมื่อวันที่ 29 ตุลาคม พ.ศ. 2556 (ค.ศ. 2013)
ชื่อของโครงการ "มาร์มาไรย์" (Marmaray) มีที่มาจากชื่อทะเลมาร์มารา (Marmara) ตั้งอยู่ทางทิศใต้ของโครงการ รวมกับคำว่า "ray" เป็นคำในภาษาตุรกีหมายถึง "ทางรถไฟ"
ข้อมูลทางเทคนิคของโครงการ
ปอร์เช่ เคย์แมน
ปอร์เช่ เคย์แมน () เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท ปอร์เช่ เอจี จากเยอรมนี โดยรุ่นแรกได้จำหน่ายขึ้นในปี ค.ศ. 2006 เคย์แมน คือรุ่นคูเป รุ่นที่ 3 ของค่ายปอร์เช่ เคย์แมน มีลักษณะส่วนใหญ่เหมือน บ็อกซเตอร์ ทุกประการ แต่ต่างจากบ็อกซเตอร์ตรงที่เปิดประทุนไม่ได้ เคย์แมน มีโรงงานใหญ่อยู่ที่ฟินแลนด์ โดยมีบริษัท วอลเม็ท ออโตโมทีฟ ( Valmet Automotive ) เป็นผู้ประกอบรถยนต์ ส่วนที่เหลือจะผลิตที่ ชตุทท์การ์ท เยอรมนี และในปี ค.ศ. 2012 ปอร์เช่ เคย์แมน ก็ได้เปลี่ยนมือบริษัทประกอบจาก วอลเม็ท ไปประกอบที่ออสเตรียแทน ซึ่งนอกจากจะผลิตปอร์เช่ เคย์แมนแล้ว ยังผลิต ปอร์เช่ บ็อกซเตอร์อีกด้วย
คำว่า "เคย์แมน" มาจากคำว่า "ไคย์แมน" (Caiman) ซึ่งเป็นสัตว์เลื้อยคลานจำพวกจระเข้ ตระกูลเดียวกับอะลิเกเตอร์ คำว่า "เคย์แมน" ไม่ได้หมายถึง หมู่เกาะเคย์แมน แต่อย่างใด นอกจากนี้ ชื่อเคย์แมน ก็มีบริษัทผลิรองเท้ายี่ห้อ Crocs ก็ได้ตั้งชื่อรองเท้าว่า เคย์แมน เหมือนกันอีก จนปอร์เช่ ก็ได้สั่งฟ้องละเมิดไปเปิดตัวครั้งแรกที่งาน เจนีวา มอเตอร์ โชว์ ปี ค.ศ. 2012 ใช้รหัสว่า 981 โดยยังคงใช้ชื่อรุ่นย่อย เหมือนเดิม คือ เคย์แมน และ เคย์แมนเอส
ใช้รหัสสายการผลิตว่า 718 เคย์แมน เปิดตัวอย่างเป็นทางการทั่วโลกในเดือนเมษายน ค.ศ. 2016 และจำหน่ายในตลาดสหรัฐในปี ค.ศ. 2017 ในโฉมนี้มีการเปลี่ยนเครื่องยนต์ให้มีจำนวนลดลง เหลือเพียง 4 ลูกสูบ (H4) รวมไปถึงขนาดเครื่อง เพียง 2.0 ลิตร แต่ในเคย์แมน เอส มีขนาดเครื่องที่ 2.5 ลิตร 4 สูบ (H4)
วาร์วิก
วาร์วิก () เป็นเมืองในเคนท์เคาน์ตี โรดไอแลนด์ สหรัฐอเมริกา วาร์วิกเป็นเมืองขนาดใหญ่อันดับที่ 2 ด้วยประชากร 82,672 คน ในปี พ.ศ. 2553 วาร์วิกก่อตั้งขึ้นโดยซามูเอล กอร์ตันเมื่อ พ.ศ. 2185
วาร์วิกตั้งอยู่ห่างจากใจกลางนครพรอวิเดนซ์ไปทางทิศใต้ประมาณ 19 กิโลเมตร (12 ไมล์) ห่างจากบอสตันไปทางทิศตะวันตกเฉียงใต้ 101 กิโลเมตร (61 ไมล์) และห่างจากนครนิวยอร์กไปทางทิศตะวันออกเฉียงเหนือ 275 กิโลเมตร (171 ไมล์)
เขตเวลาตะวันออก
เขตเวลาตะวันออก () เป็นเขตเวลาที่ใช้ในสหรัฐอเมริกา, แคนาดา และประเทศในอเมริกากลางและอเมริกาใต้ สถานที่ที่ใช้เวลามาตรฐานตะวันออกได้ เมื่อเวลามาตรฐานของประเทศนั้นๆ ช้ากว่าเวลามาตรฐานสากลเชิงพิกัดอยู่ 5 ชั่วโมง (UTC-05.00)
นอกจากนี้ยังมีอีก 6 รัฐที่ใช้เขตเวลานี้ไม่ทั่วทั้งรัฐ ได้แก่
หนึ่งในทรวง
หนึ่งในทรวง เป็นบทประพันธ์ของ บุษยมาส ถูกนำมาสร้างเป็นภาพยนตร์ไทยครั้งแรกในรูปแบบในปี พ.ศ. 2506 สร้างโดย จินดาวรรณภาพยนตร์ กำกับโดย ศิริ ศิริจินดา นำแสดงโดย ไชยา สุริยัน, เพชรา เชาวราษฎร์, อดุลย์ ดุลยรัตน์, สักรินทร์ ปุญญฤทธิ์ และ ดอกดิน กัญญามาลย์ เข้าฉายวันที่ 2 สิงหาคม พ.ศ. 2506 ที่โรงภาพยนตร์คาเธ่ย์
ต่อมาถูกนำมาสร้างเป็นละครโทรทัศน์อีก 3 ครั้ง ออกอากาศทางช่อง 3 โดยครั้งแรกในปี พ.ศ. 2535 นำแสดงโดย พีท ทองเจือ และ ขวัญฤดี กลมกล่อม ครั้งที่ 2 ในปี พ.ศ. 2548 นำแสดงโดย ธีรเดช วงศ์พัวพันธ์ และ เจนี่ เทียนโพธิ์สุวรรณ และครั้งที่ 3 ในปี พ.ศ. 2558 นำแสดงโดย จิรายุ ตั้งศรีสุข และ อุรัสยา เสปอร์บันด์
ดัสติน เจ. ลี
ดัสติน เจโรม ลี (; 7 เมษายน ค.ศ. 1986 – 21 มีนาคม ค.ศ. 2007) เป็นสิบโทแห่งนาวิกโยธินสหรัฐอเมริกา ซึ่งทำหน้าที่เป็นผู้บังคับสุนัขและตรวจจับวัตถุระเบิดแสวงเครื่องร่วมกับสุนัขของเขาที่มีชื่อว่าเล็กซ์ โดยเขาและเล็กซ์ได้ถูกโจมตีด้วยการยิงแฝงที่ฐานปฏิบัติการกองร้อยเอ เมื่อวันที่ 21 มีนาคม ค.ศ. 2007 จากการระเบิดของจรวด 73 มม. ภายในฐาน ได้ส่งผลให้ดัสตินเกิดมีบาดแผลฉกรรจ์ รวมถึงเล็กซ์ที่ได้รับบาดเจ็บเช่นกัน
ดัสติน ลี เป็นบุตรของตำรวจม้ากองบังคับการตำรวจทางหลวงรัฐมิสซิสซิปปีที่มีชื่อว่าเจโรม ลี และดัสตินเกิดวันที่ 7 เมษายน ค.ศ. 1986 ที่เมริเดียน รัฐมิสซิสซิปปี ตั้งแต่อายุประมาณห้าขวบ ดัสตินได้ฝึกซ้อมร่วมกับบรรดาสุนัขกู้ภัย โดยการซ่อนตัวอยู่ในป่า และปล่อยให้พวกมันได้เข้าไปค้นหาตัวเขา เช่นเดียวกับพ่อของเขา เขาได้รับการโยกย้ายเนื่องด้วยเหตุวินาศกรรม 11 กันยายน พ.ศ. 2544 ที่ซึ่งเขาได้สมัครเป็นทหารก่อนการสำเร็จการศึกษาในระดับไฮสกูล โดยเขาได้เติบโตในควิทแมน รัฐมิสซิสซิปปี และสำเร็จการศึกษาจากโรงเรียนวิทแมนไฮสกูลใน ค.ศ. 2004
ดัสตินสำเร็จการฝึกอบรมหลักสูตรแรกในฐานะผู้บังคับสุนัข เขาได้รับการบันทึกโดยครูฝึกสุนัขชื่อ วิลเลียม ดับบลิว. เรโนลด์ ว่าเป็น "ผู้บังคับสุนัขที่น่าอัศจรรย์" เนื่องด้วยความสามารถของเขา ดัสตินได้รับสุนัขสองตัวสำหรับการทำงานในครั้งหนึ่ง ซึ่งได้แก่ สุนัขตรวจหาวัตถุระเบิดและสุนัขตรวจหาสารเสพติด เขาได้รับการส่งไปประจำการที่กองบัญชาการกองทัพพลาธิการนาวิกโยธินฐานอัลบานีในเมืองอัลบานี รัฐจอร์เจีย ก่อนที่เขาจะได้รับการเคลื่อนกำลังพลสู่ประเทศอิรัก ดัสตินได้รับการเลื่อนยศเป็นสิบโทในเดือนกรกฎาคม ค.ศ. 2006 เขาได้เข้าร่วมกับกองพันลาดตระเวนที่ 3 ก่อนการโจมตี และได้เข้าประจำการในกองพันที่ 3 พรรคนาวิกโยธินที่ 14 กองปืนใหญ่จี หมวด 3 ซึ่งเป็นช่วงแห่งการเสียชีวิตของเขา เมื่อวันที่ 21 มีนาคม ค.ศ. 2007 ฐานปฏิบัติการแห่งกองร้อยเอ ได้ถูกโจมตีโดยฝ่ายก่อการร้ายด้วยการยิงแฝง ดัสตินและเล็กซ์ได้รับบาดเจ็บจากเศษกระสุน เมื่อจรวด 73 มม. ได้ระเบิดภายในฐานปฏิบัติการของดัสติน ส.ท.ดัสตินได้รับการอพยพเคลื่อนย้ายจากพื้นที่ไปยังโรงพยาบาล ที่ซึ่งเขาได้เสียชีวิตหลังจากนั้นเพียงไม่นาน ส่วนการบาดเจ็บของเล็กซ์ไม่เป็นอันตรายถึงชีวิต ทั้งนี้ ดัสตินได้มีการกำหนดที่จะกลับบ้านภายในช่วงราวหกสัปดาห์
ดัสติน ลี ได้รับการฝังที่สุสานสโตนวอลล์ในเมืองสโตนวอลล์ รัฐมิสซิสซิปปี ณ วันที่ 31 มีนาคม ค.ศ. 2007 เขาได้รับรางวัลสำหรับผู้วายชนม์เพอร์เพิลฮาร์ต, เหรียญกองทัพเรือและนาวิกโยธินสรรเสริญ พร้อมด้วยเครื่องหมายกรำศึกสดุดีความกล้า และริบบิ้นปฏิบัติการศึก พ่อแม่ของดัสตินได้รับความช่วยเหลือจากผู้แทนราษฎรสหรัฐชื่อ วอลเตอร์ โจนส์ (คณะกรรมการพรรครีพับลิกัน) และการร้องทุกข์ทางอินเทอร์เน็ต และประสบความสำเร็จในการร้องขอเพื่อให้เล็กซ์ได้รับการเกษียณก่อนกำหนด ทำให้เขาเป็นทหารที่ทำงานร่วมกับสุนัขที่ได้รับการเกษียณก่อนกำหนดอย่างเต็มรูปแบบรายแรก และการรับเลี้ยงโดยกระทรวงกลาโหมสำหรับครอบครัวผู้บังคับสุนัขที่เสียชีวิตจากสนามรบ
ภายหลังจากการเสียชีวิตของดัสติน ทางวุฒิสภารัฐมิสซิสซิปปีและสภาผู้แทนราษฎรรัฐมิสซิสซิปปีได้มีมติพ้องในการเชิดชูเกียรติแก่ตัวเขา เมื่อวันที่ 19 มีนาคม ค.ศ. 2010 ทางพลาธิการนาวิกโยธินฐานอัลบานีได้เปลี่ยนชื่อบ้านสำหรับสุนัขอยู่เป็น "คอร์เพอเริลดัสติน เจโรม ลี เคนเนล"
สุนัขที่ชื่อ เล็กซ์ เสียชีวิตในวันที่ 25 มีนาคม ค.ศ. 2012 เนื่องเป็นผลมาจากการเกิดโรคมะเร็ง
วิชิต แย้มบุญเรือง
วิชิต แย้มบุญเรือง กรรมการบริหาร พรรคพลังธรรมใหม่ อดีตนักกีฬาฟุตบอลทีมชาติไทย อดีตผู้ฝึกสอนทีมชาติไทย และอดีตประธานกรรมการบริษัทไทยพรีเมียร์ลีก จำกัด
ภูตแม่น้ำโขง
ภูตแม่น้ำโขง เป็นละครโทรทัศน์ไทย ที่สร้างมาจากนวนิยายชื่อเดียวกันของ สิทธา เชตวัน ซึ่งได้จรูญ ธรรมศิลป์ ทำหน้าที่เป็นผู้กำกับ เขียนบทโทรทัศน์ ลุลินารถ สุนทรพฤกษ์ และดาราวิดีโอเป็นผู้ผลิต เผยแพร่ทุกจันทร์-อังคาร ทางสถานีโทรทัศน์สีกองทัพบกช่อง 7 ตั้งแต่วันที่ 28 ธันวาคม 2535 - 2 มีนาคม 2536
ต่อมาในปีพ.ศ. 2551 สถานีโทรทัศน์สีกองทัพบกช่อง 7 ได้นำกลับมาสร้างใหม่อีกครั้ง ซึ่งคราวนี้ได้สำรวย รักชาติ เขียนบทโทรทัศน์ เศียม สุขสวัสดิ์ และ ดาราวีดีโอเป็นผู้ผลิตอีกครั้ง เผยแพร่ทุกวันศุกร์-เสาร์-อาทิตย์ ตั้งแต่วันที่ 4 ตุลาคม 2551 - 7 พฤศจิกายน 2551 ผู้บริหารค่ายดาราวีดีโอ
ระบบรถไฟฟ้าของรถไฟใต้ดินปักกิ่ง
ระบบรถไฟฟ้าของรถไฟใต้ดินปักกิ่ง ทุกคัน วิ่งบนรางขนาด 1,435 มิลลิเมตร พลังไฟฟ้า 750 โวลต์ กระแสตรง จากรางที่สาม ยกเว้นสาย 6 ที่รับจากลวดไฟฟ้าเหนือหัว ทุกเส้นทางใช้รถไฟฟ้า 6 คันต่อขบวน ความเร็วสูงสุด 80 กิโลเมตรต่อชั่วโมง ยกเว้นสาย 6 ที่ใช้รถไฟฟ้า 8 คันต่อขบวน และสายท่าอากาศยานที่ใช้รถไฟฟ้า 4 คันต่อขบวน ทำความเร็วได้ถึง 100 และ 110 กิโลเมตรต่อชั่วโมงตามลำดับ
ส่วนใหญ่ผลิตโดย Changchun Railway Vehicles Company Ltd. ซึ่งเป็นส่วนหนึ่งของ China CNR Corporation ปัจจุบันมีล้อขับเคลื่อนของสาย 2, สาย 5, สาย 8, สาย 10, สาย 13, สายท่าอากาศยาน และรุ่นเก่าของสาย 1 สร้างโดย Changchun RVC ล้อขับเคลื่อนสาย 1 รุ่นล่าสุด เป็นแบบเดียวกับสาย 4 และสายบาตง ผลิตโดย Qingdao Sifang Locomotive and Rolling Stock Company ส่วนหนึ่งของ China South Locomotive and Rolling Stock Industry Corp.
ตราแผ่นดินของแอฟริกาใต้
ตราแผ่นดินของแอฟริกาใต้ แบบที่ใช้อยู่ ณ ปัจจุบัน ประกาศใช้อย่างเป็นทางการเนื่องในวันอิสรภาพ 27 เมษายน ค.ศ. 2000. แทนที่ตราแผ่นดินที่ใช้มาตั้งแต่สมัยอาณานิคมเมื่อ ค.ศ.1910. คำขวัญ ' เขียนเป็นอักษรKhoisan ในภาษาซคัม หมายถึง "เอกภาพในความหลากหลาย". คำขวัญที่ปรากฏในตราแบบเดิม ', หมายถึ
ง "unity is strength".
ตราแผ่นดินประจำดินแดนอาณานิคม ประกาศใช้ตามพระบรมราชโองการของ สมเด็จพระเจ้าจอร์จที่ 5 เมื่อวันที่ 17 กันยายน ค.ศ. 1910. ภายหลังจากการก่อตั้งสหภาพแอฟริกาใต้.
ตราแผ่นดิน สื่อถึง จังหวัดทั้งสี่ (อาณานิคมทั้งสี่) ที่รวมกับเป็นสหภาพ.
คำขวัญ, "Ex Unitate Vires" หมายถึง "Union is Strength" ใช้จนถึง ค.ศ. 1961, และได้เปลี่ยนเป็น "Unity is Strength".
ตราแผ่นดินทั้ง3แบบ. ตราแผ่นดินแบบแรก (ค.ศ. 1910) ต่อมาได้มีการแก้ไขแบบตราเพิ่ม เมื่อ ค.ศ. 1930, โดยใช้เป็นเครื่องหมายยศ จ่าสิบเอก ของกองกำลังป้องกันสหภาพ และ กองกำลังป้องกันแอฟริกาใต้ จนถึง ค.ศ. 2002. ตราแผ่นดินแบบที่ 2, ค.ศ. 1930 มีชื่อเรียกว่า "ตราแผ่นดินปฐมภูมิ", และ ตราแผ่นดินแบบสุดท้ายมีการแก้ไขแบบตราเพิ่ม เมื่อ ค.ศ. 1932 มีชื่อเรียกว่า "embellished coat of arms", ตราแผ่นดินทั้งสองแบบได้ใช่จนถึง ค.ศ. 2000.
นวนิยายผี 108 เรื่อง
นวนิยายผี 108 เรื่อง นวนิยายแนวผีของ  เหม เวชกร  จิตรกรชื่อดังตีพิมพ์ช่วง พ.ศ. 2476-2512 มีจำนวนทั้งสิ้น 5 เล่มได้แก่ ปีศาจของไทย, ใครอยู่ในอากาศ, ผู้มาจากเมืองมืด, วิญญาณที่เร่ร่อน และ ผู้ที่ไม่มีร่างกาย และในปี พ.ศ. 2546 ทาง ไอทีวี ได้นำ 18 เรื่องจากทั้งสิ้น 108 เรื่องมาสร้างเป็นละครโดยใช้ชื่อว่า ผี! วิญญาณและความผูกพัน
โดยในหนังสือจะมีตัวดำเนินเรื่องอยู่ 2 คนในช่วงยุคแรก
จะเป็นชายหนุ่มนามว่า นพ ซึ่งต้องพานพบกับภูตผีปีศาจ
มากมายจนหมดอาลัยตากอยากจึงตัดสินใจบวชไม่สึกและในช่วงยุคหลังจะเป็นชายหนุ่มนามว่า สมัย ซึ่งเป็นลูกศิษย์ของพระนพนอกจากนี้ยังมีบุคคลอื่น ๆ ที่ร่วมดำเนินเรื่องราวเช่น นายชิต , นายชวน , นายทองคำ , นายสมพงษ์ , นายแก้ว , นายสิงห์โต ,นายมั่น,นายอุทิศและอ้ายเรือง
เซนต์จอห์น (รัฐนิวบรันสวิก)
เซนต์จอห์น () เป็นเมืองที่ใหญ่ที่สุดในรัฐนิวบรันสวิก ประเทศแคนาดา เมืองมีประชากร 70,063 คน ในปี ค.ศ. 2011 มีพื้นที่ 315.82 ตร.กม. (121.94 ตร.ไมล์) ตั้งอยู่บนฝั่งอ่าวฟันดีที่ปากแม่น้ำเซนต์จอห์น มีอ่าวจอดเรือที่ปราศจากน้ำแข็งในฤดูหนาว
นักสำรวจชาวฝรั่งเศส ซามูเอล เดอ แปลง เดินเรือมาถึงดินแดนแห่งนี้ใน ค.ศ. 1604 หลังจากนั้น 3 ทศวรรษ ชาวฝรั่งเศสได้เข้ามาตั้งถิ่นฐานและสร้างป้อมปราการขึ้น ในคริสต์ศตวรรษที่ 18 มีการต่อสู้ระหว่างคนเชื้อสายฝรั่งเศส อเมริกัน และอังกฤษ และได้จัดตั้งขึ้นเป็นนครแห่งแรกของประเทศแคนาดา ใน ค.ศ. 1785
รีอัลโต (รัฐแคลิฟอร์เนีย)
รีอัลโต () เป็นเมืองในแซนเบอร์นาดีโนเคาน์ตี รัฐแคลิฟอร์เนีย สหรัฐอเมริกา จากข้อมูลประชากรในปี ค.ศ. 2010 เมืองมีประชากร 99,171 คน รีอัลโตเป็นที่ตั้งของโกดังเก็บสินค้า อย่าง สเตเปิล, ทอยส์อาร์อัส เป็นที่ตั้งของบริษัทผลิตพลุที่ใหญ่ที่สุดในประเทศ คือ ไพโรสเปกทาคูลาส์
เคโอ
เคโอ ()ปีสุดท้ายแห่งการปกครองของ  โชกุนโทะกุงะวะ  โดยเริ่มต้นปีเคโอเมื่อปี  ค.ศ. 1865  หลังจากเหตุการณ์ที่เรียกว่า  กบฏที่ประตูฮะมะกุริ  และสิ้นสุดปีเคโอในปี  ค.ศ. 1868  หลังจากการถวายคืนพระราชอำนาจโดยปีเคโอนั้นตรงกับสมัยของ  โทะกุงะวะ อิเอะโมะชิ  โชกุนคนที่ 14 และ  โทะกุงะวะ โยะชิโนะบุ  โชกุนคนสุดท้ายส่วนทางฝั่งราชสำนักตรงกับรัชสมัยของ  จักรพรรดิโคะเมะ  และ  จักรพรรดิเมะจิ
มินเดิน
มินเดิน () เป็นเมืองในประเทศเยอรมนี ตั้งอยู่ทางทิศเหนือ-ตะวันออกของรัฐนอร์ดไรน์-เวสท์ฟาเลิน เมืองตั้งอยู่บนทั้ง 2 ฝั่งของแม่น้ำเวเซอร์ เมืองมีอายุมากกว่า 1,200 ปี มีอาคารแบบเรอเนสซองส์แบบเวเซอร์อยู่หลายอาคาร นอกจากนั้นยังมีโบสถ์เก่าแก่มากกว่า 1 พันปี
แม่น้ำเวเซอร์
แม่น้ำเวเซอร์ () เป็นแม่น้ำทางทิศเหนือ-ตะวันตกของประเทศเยอรมนี เกิดจากแม่น้ำฟุลดาไหลมารวมกับแม่น้ำเวร์ราที่เมืองมึนเดิน ไหลผ่านรัฐโลว์เออร์แซกโซนี ไหลไปทางตะวันตกเฉียงเหนือ ลงสู่ทะเลเหนือ แม่น้ำเวเซอร์มีความยาว 452 กม. หากรวมกับแม่น้ำเวร์ราจะมีความยาว 744 กม.
แคว้นอาปูรีมัก
แคว้นอาปูรีมัก () เป็นแคว้นทางใต้-กลาง ของประเทศเปรู ติดกับแคว้นกุสโกทางทิศตะวันออก ติดกับแคว้นไออากูโชทางทิศตะวันตก และติดกับแคว้นอาเรกีปาและแคว้นไออากูโชทางทิศใต้ ชื่อของแคว้นมาจากภาษาเกชัว มีความหมายว่า "สถานที่พระเจ้าตรัส" (where the gods speak)
ปารีณา บุศยศิริ
ปารีณา บุศยศิริ นักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 
ปารีณา บุศยศิริ เกิดวันที่ 19 สิงหาคม พ.ศ. 2536 เป็นนักแสดง
ระดับประถมศึกษา โรงเรียนไผทอุดมศึกษา ,โรงเรียนสาธิตแห่งมหาวิทยาลัยรังสิต
ระดับมัธยมศึกษา Ramkhamhaeng Advent International School
ปัจจุบัน จบปริญญาตรีที่ มหาวิทยาลัยมหิดล (ภาคอินเตอร์) คณะ Food Science and Technology (ก่อนหน้านี้สอบติดที่ คณะอักษรศาสตร์ จุฬาลงกรณ์มหาวิทยาลัย ภาคอินเตอร์) และกำลังศึกษาต่อในระดับปริญญาโทที่ วิทยาลัยนานาชาติ มหาวิทยาลัยราชภัฏสวนสุนันทา
ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ส้ม-อะตอม
ส้ม-อะตอม (อังกฤษ: Zom&Atom) เป็นนักร้องดูโอ้ในโปรเจกต์ Jump And Play ทางสังกัด จีเอ็มเอ็ม แกรมมี่ ช่วงปี 2554 - ปัจจุบัน
ส้ม-อะตอม (อังกฤษ: Zom&Atom) ประกอบสมาชิกคือ มารี เออเจนี เลอเลย์ (ส้ม) และ กฤชกนก สวยสด (อะตอม) ผลงานเพลงที่เป็นที่รู้จักคือเพลง "รักเธอนะ" ทั้งคู่เคยผ่านงานละครโทรทัศน์ และ ถ่ายแบบมาแล้วมากมาย
เส้นทางการเข้าสู่วงการของอะตอมนั้น ได้ประกวดไมค์ไอดอล จนได้เป็นศิลปินในสังกัดแกรมมี่ ผลงานเพลงที่โด่งดังก่อนที่จะเป็นักร้องดูโอ้นั้นเธอเป็นที่รู้จักกับเพลง "ห้ามทิ้ง" ส่วนเส้นทางการเข้าสู่วงการของส้มนั้น เธอแจ้งเกิดจากเวทีการประกวด LG Starz Talent ในปี พ.ศ. 2551 ด้วยการเป็น 1 ใน 5 ผู้ชนะเลิศการประกวด จนได้มาเป็นศิลปินเช่นกัน
วูนซอกเก็ต
วูนซอกเก็ต () เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 41,186 คน ในปี พ.ศ. 2553 วูนซอกเก็ตเป็นเมืองขนาดใหญ่อันดับ 6 ของรัฐ อยู่ห่างจากพรอวิเดนซ์ไปทางใต้ประมาณ 24 กิโลเมตร (15 ไมล์)
แบร์ริงตัน
แบร์ริงตัน () เป็นเมืองในบริสตอลเคาน์ตี รัฐโรดไอแลนด์ สหรัฐอเมริกา มีประชากร 16,310 คน ในปี พ.ศ. 2553 ในเดือนกรกฎาคม พ.ศ. 2548 แบร์ริงตันได้ถูกจัดอันดับว่า เป็นเมืองที่น่าอยู่อันดับที่ 6
เจมส์ทาวน์ (โรดไอแลนด์)
เจมส์ทาวน์ () เป็นเมืองในนิวพอร์ตเคาน์ตี โรดไอแลนด์ สหรัฐอเมริกา ในปี พ.ศ. 2553 มีประชากร 5,405 คน เจมส์ทาวน์ตั้งอยู่บนเกาะโคนานิคัต ซึ่งเป็นเกาะที่ใหญ่อันดับ 2 ของอ่าวนาร์ราแกนเซตต์
ชุลมุนวุ่นรักเทพพิทักษ์จากจันทรา
ชุลมุนวุ่นรักเทพพิทักษ์จากจันทรา (まもって守護月天! Mamotte Shugogetten!) เป็นการ์ตูนญี่ปุ่น วาดโดย มิเนเน่ ซากุราโน่ มีเนื้อเรื่องเกี่ยวกับเทพจากแหวนศักดิ์สิทธิที่มาใช้ชีวิตปกป้องมนุษย์ ต่อมาได้รับการสร้างเป็น โอวีเอ อะนิเมะ
ในประเทศไทย ชุลมุนวุ่นรักเทพพิทักษ์จากจันทรา ฉบับหนังสือการ์ตูนภาคแรก ได้ลิขสิทธิ์ตีพิมพ์โดย วิบูลย์กิจ และภาค Retrouvailles ได้ลิขสิทธิ์ตีพิมพ์โดย สำนักพิมพ์บงกช สำหรับฉบับอะนิเมะ เคยออกอากาศทางช่อง Spark True TV
ชิจิริ ทาสึเกะ เด็กชายอายุ 14 ปี อาศัยอยู่เพียงลำพังในบ้านหลังเล็ก อยู่มาวันหนึ่งพ่อของเขาได้ส่งแหวนประหลาดมาให้ มีตำนานกล่าวไว้ว่า ผู้ที่บริสุทธิ์จะมองไม่ทะลุรูแหวน และทันใดนั้นเองก็มี
เทพพิทักษ์จันทราสาวปรากฏออกมา ชาโอริน(เชาริน) ซึ่งมาเพื่มความสุขและเปลี่ยนแปลงชีวิตของเขานับแต่บัดนั้น
มินะโมะโตะ โนะ โยะชิโตะโมะ
มินะโมะโตะ โนะ โยะชิโตะโมะ () (1123-11 กุมภาพันธ์ 1160) เป็นซะมุไรคนสำคัญในช่วงปลายยุค  เฮอัง  และเป็นบิดาของ  มินะโมะโตะ โนะ โยะริโตะโมะ  โชกุนคนแรกของญี่ปุ่น
ปี ค.ศ. 1156 เกิดความขัดแย้งกันขึ้นในราชสำนักระหว่างอดีต จักรพรรดิซุโตะกุ และ จักรพรรดิโกะ-ชิระกะวะ พระราชอนุชาทำให้ ตระกูลไทระ และ ตระกูลมินะโมะโตะ แตกเป็น 2 ฝ่ายคือ มินะโมะโตะ โนะ ทะเมะโยะชิ ผู้นำตระกูลและเป็นบิดาของโยะชิโตะโมะและ ไทระ โนะ ทะดะมะซะ อาของคิยะโมะริสนับสนุนอดีตจักรพรรดิโซะโตะกุส่วนโยะชิโตะโมะและ ไทระ โนะ คิโยะโมะริ ผู้นำตระกูลไทระสนับสนุนจักรพรรดิโกะ-ชิระกะวะซึ่งผลสุดท้ายแล้วฝ่ายสนับสนุนจักรพรรดิโกะ-ชิระกะวะได้ชัยชนะทำให้โยะชิโตะโมะต้องประหารทะเมะโยะชิส่วนคิโยะโมะริต้องประหารทะดะมะซะตามพระราชโองการขององค์จักรพรรดิหลังเสร็จศึกโยะชิโตะโมะกลับได้รับการปูนบำเหน็จให้เป็นแค่เจ้าเมืองชายแดนเล็กๆขณะที่คิโยะโมะริกลับได้เป็นถึงขุนนางใหญ่ในราชสำนักทำให้โยะชิโตะโมะไม่พอใจและกลายเป็นชนวนให้เกิด กบฏปีเฮจิ ขึ้นในเวลาต่อมา
ใน ค.ศ. 1160 โยะชิโตะโมะซึ่งมีความแค้นจาก กบฏปีโฮเง็ง พอทราบว่า ภิกษุชินเซ ซึ่งเป็นเพื่อนรักของคิโยะโมะริได้เข้ามีอำนาจในราชสำนักจึงได้ร่วมมือกับผู้สำเร็จราชการจาก ตระกูลฟุจิวะระ เคลื่อนกองทัพเข้าสู่ นครหลวงเคียวโตะ พร้อมกับสังหารภิกษุชินเซและเผาพระตำหนักของอดีตจักรพรรดิโกะ-ชิระกะวะ
อดีตจักรพรรดิ โกะ-ชิระกะวะ จึงมีบัญชาให้คิโยะโมะริรีบกลับมายังนครหลวงและเมื่อกลับมาถึงเขาจึงทำทียอมแพ้ต่อกองทัพ
ของผู้สำเร็จราชการและโยะชิโตะโมะแต่เขาได้ล่อให้ทั้ง
สองมายัง โระคุฮะระ ซึ่งเป็นจวนของคิโยะโมะริและ
โจมตีจนแตกพ่ายไปผู้สำเร็จราชการถูกจับส่วนโยะชิโตะ
โมะหนีรอดไปได้
เมื่อพ่ายแพ้ต่อกองทัพของคิโยะโมะริโยะชิโตะโมะจึง
ตัดสินใจให้คนสนิทฆ่าเขาเสียส่วนคนสนิทหลังจาก
สังหารเจ้านายแล้วจึงฆ่าตัวตายตามไป
ทางด้านบุตรชายของโยะชิโตะโมะคนโตกับคนรองถูก
สังหารส่วนโยะริโตะโมะก็ถูกเนรเทศไป  อิซุ
พระเจ้าราชวรวงศ์เธอ เจ้าฟ้าอิศราพงศ์
พระเจ้าราชวรวงศ์เธอ เจ้าฟ้าอิศราพงศ์ เกวลวงษวิสุทธิ์ สุรสีหุตมศักดิ์ อภิลักษณ์ปวโรภยชาติ บริสัษยนารถนราธิบดี (23 พฤศจิกายน พ.ศ. 2363 — 29 ตุลาคม พ.ศ. 2404) เป็นพระราชโอรสในสมเด็จพระบวรราชเจ้ามหาศักดิพลเสพ กับพระเจ้าราชวรวงศ์เธอ พระองค์เจ้าดาราวดี พระองค์เป็นเจ้าฟ้าวังหน้าพระองค์ที่สองต่อจากสมเด็จพระเจ้าหลานเธอ เจ้าฟ้าพิกุลทอง กรมขุนศรีสุนทร และเป็นเจ้าฟ้าวังหน้าพระองค์สุดท้ายแห่งราชวงศ์จักรี
พระราชวรวงศ์เธอ เจ้าฟ้าอิศราพงศ์ สิ้นพระชนม์เมื่อวันที่ 29 ตุลาคม พ.ศ. 2404 สิริพระชนมายุ 40 พรรษา
พระเจ้าราชวรวงศ์เธอ เจ้าฟ้าอิศราพงศ์ ประสูติเมื่อวันพฤหัสบดีที่ 23 พฤศจิกายน พ.ศ. 2363 เป็นพระราชโอรสพระองค์ที่ 12 ในสมเด็จพระบวรราชเจ้ามหาศักดิพลเสพ กับพระเจ้าราชวรวงศ์เธอ พระองค์เจ้าดาราวดี เมื่อแรกประสูติมีฐานันดรศักดิ์เป็น "พระองค์เจ้า" ครั้นในรัชกาลพระบาทสมเด็จพระจอมเกล้าเจ้าอยู่หัว ทรงสถาปนาพระองค์เจ้าอิศราพงศ์ขึ้นเป็น "พระวรวงศ์เธอ เจ้าฟ้าอิศราพงษ์ เกวลวงษวิสุทธิ์ สุรสีหุตมศักดิ์ อภิลักษณ์ปวโรภยชาติ บริสัษยนารถนราธิบดี" เมื่อปี พ.ศ. 2394 ถือเป็นเจ้าฟ้าวังหน้าพระองค์ที่สองต่อจากสมเด็จพระเจ้าหลานเธอ เจ้าฟ้าพิกุลทอง กรมขุนศรีสุนทร ซึ่งเจ้าฟ้าอิศราพงศ์เป็นเจ้าฟ้าวังหน้าพระองค์สุดท้ายแห่งราชวงศ์จักรี
พระเจ้าราชวรวงศ์เธอ เจ้าฟ้าอิศราพงศ์ สิ้นพระชนม์เมื่อวันอังคารที่ 29 ตุลาคม พ.ศ. 2404 พระชันษา 40 ปี พระราชทานเพลิงพระศพ ณ พระเมรุผ้าขาว วัดอรุณราชวราราม วันที่ 10 กุมภาพันธ์ พ.ศ. 2404 เป็นต้นราชสกุล อิศรศักดิ์ ณ อยุธยา
มีพระโอรสธิดารวม 26 องค์ มีรายพระนามดังต่อไปนี้
พีทีทีสเตเดียม
พีทีทีสเตเดียม () เป็นสนามฟุตบอลของปตท. เริ่มก่อสร้างเมื่อปี พ.ศ. 2554 และเปิดใช้งานในปี พ.ศ. 2555 โดยสร้างเพื่อใช้เป็นสนามเหย้าของสโมสรฟุตบอล ปตท. ระยอง ปัจจุบันมีความจุประมาณ 12,161 ที่นั่ง
บีเอ็มดับเบิลยู แซด4
บีเอ็มดับเบิลยู แซด4 () หรือบางครั้งเรียกว่า บีเอ็มดับเบิลยู ซี4 เป็นรถยนต์นั่งประเภทสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน บีเอ็มดับเบิลยู เป็นรุ่นต่อจาก บีเอ็มดับเบิลยู แซด1, บีเอ็มดับเบิลยู 507, บีเอ็มดับเบิลยู แซด8 และ บีเอ็มดับเบิลยู แซด3 สำหรับ บีเอ็มดับเบิลยู แซด4 เป็นรถที่ผลิตเพื่อมาแทนรุ่น แซด3 ซึ่งได้ยกเลิกการผลิตไปในปี ค.ศ. 2002 โฉมแรกสุดของ แซด4 ได้เริ่มแผนการผลิตขึ้น ในปี ค.ศ. 2002 ที่โรงงานบีเอ็มดับเบิลยูใน รัฐเซาท์แคโรไลนา, สหรัฐอเมริกา ซึ่งออกมาเป็น สไตล์คูเป้ และสไตล์โรสเตอร์ เมื่อได้รับการเปิดตัวออกมา บีเอ็มดับเบิลยู แซด4 ก็ได้ชนะรางวัล "รางวัลการออกแบบแห่งปี" ( Design of the Year Award ) จากนิตยสารออโตโมบิล ต่อมาในปี ค.ศ. 2009 บีเอ็มดับเบิลยู แซด4 ก็ได้เปิดตัวโฉมที่ 2 ในสไตล์โรสเตอร์แบบเปิดประทุนหลังคาแข็ง ซึ่งได้มีการวางแผนขึ้น ที่เมืองเรเกนส์บูร์ก ( Regensburg ) ประเทศเยอรมนี เมื่อเปิดตัวออกมา บีเอ็มดับเบิลยู แซด4 ก็ได้รับรางวัลเรดด็อด ดีไซน์
บีเอ็มดับเบิลยูแซด 4 ในโฉมที่ 1 ได้แบ่งสไตล์รถออกเป็น 2 ชนิด ได้แก่ "E85" ซึ่งได้รับการออกแบบขึ้นในรูปแบบรถโรสเตอร์ และ "E86" ในรูปแบบรถคูเป้ รถได้รับการออกแบบโดย นักออกแบบรถบีเอ็มดับยูชาวเดนมาร์ก แอนเดอรส์ วอร์มมิ่ง ( Anders Warming )
ในปี ค.ศ. 2004 บีเอ็มดับเบิลยู แซด4 ก็ได้เปิดจำหน่าย ในรุ่นเสริมอื่นๆ ได้แก่ 3.0i (เครื่องขนาด 3.0 ลิตร I6 กับ 231 hp), 3.0si (เครื่องขนาด 3.0 ลิตร I6 กับ 265 hp), 2.5si (เครื่องขนาด 2.5 ลิตร I6 กับ 218 bhp), 2.2i (เครื่องขนาด 2.2 ลิตร I6 กับ 170 bhp) และ 2.0i (เครื่องขนาด 2.0 ลิตร I6 กับ 150 bhp) บีเอ็มดับเบิลยู แซด4 ในสไตล์คูเป้ ได้เปิดจำหน่ายเพียงแค่รุ่นเดียวคือ 3.0si ซึ่ง มีขนาดเครื่อง 3.0 ลิตร 255 hp I6 โดยทุกรุ่นทั้ง E85 โรสเตอร์ และ E86 คูเป้ ได้ผลิตที่ เกรียร์ แพลนท์ ( Greer plant )
โฉมที่ 2 ได้ประกาศสู่สาธารณะในวันที่ 13 ธันวาคม ปี ค.ศ. 2008 และได้เปิดตัวอย่างเป็นทางการในงาน นอร์ท อเมริกัน อินเตอร์เนชั่นแนล ออโต้ โชว์ ปี ค.ศ. 2009 ที่เมืองดีทรอยต์ มาพร้อมกับรูปแบบโรสเตอร์หลังคาแข็งเต็มตัว คล้ายกับ เมอร์เซเดส เอสแอลเค หลังจากโฉมก่อนหน้านี้จำหน่ายทั้ง สไตล์โรสเตอร์ และสไตล์คูเป้ บีเอ็มดับเบิลยู แซด4 ได้ใช้รหัสใหม่ว่า "E89" ทั้งหมดผลิตที่เมืองเรเกนส์บูร์ก ( Regensburg ) เช่นเดียวกับ บีเอ็มดับเบิลยู 3 ซีรีส์ คาบริโอ "E93"
รถต้นแบบของบีเอ็มดับเบิลยู แซด4 ได้เผยโฉมเมื่อเดือนสิงหาคม พ.ศ. 2560 ที่งาน Pebble Beach Concourse
รถต้นแบบนั้นได้เป็นตัวอย่างของโฉมผลิตจริงและหลังคานั้นได้ใช้โครงสร้างผ้าแทนการใช้หลังคาแข็งพับเก็บเองได้แบบรุ่นที่แล้ว
แพลตฟอร์มของแซด4 จะได้ใช้ร่วมกับโตโยต้า ซูปรา รุ่นใหม่ด้วย
บีเอ็มดับเบิลยู ซากาโต้ ( BMW Zagato ) เป็นโฉมรถคอนเซปต์ ผลิตโดยบริษัทออกแบบรถสัญชาติอิตาลี ซากาโต้ ได้มีการออกแบบเป็น 2 สไตล์ คือ แบบโรสเตอร์ ซึ่งเปิดตัวที่งาน Pebble Beach Concours d'Elegance ในวันที่ 19 สิงหาคม ปี ค.ศ. 2012 และแบบคูเป้ ที่งาน Concorso d'Eleganza Villa d'Este ในวันที่ 25 พฤๅภาคม ปี 2012
สันนิบาตคอมมิวนิสต์นานาชาติ (เวียดนาม)
สันนิบาตคอมมิวนิสต์นานาชาติ (International Communist League) เป็นพรรคการเมืองนิยมลัทธิทรอตสกี ก่อตั้งโดยกลุ่มเดือนตุลาคมใน พ.ศ. 2475 โดยแยกตัวออกมาจากกลุ่มอินโดจีนที่นิยมลัทธิบอลเชวิก-เลนิน กลุ่มนี้ได้ออกหนังสือพิมพ์ชื่อ Thang muoi (เดือนตุลาคม)
กลุ่มนี้สนับสนุนแต่ไม่เข้าร่วมกับพรรคคอมมิวนิสต์อินโดจีน กลุ่มนี้เติบโตอย่างรวดเร็ว จนถูกกดดันจากรัฐบาลอาณานิคมใน พ.ศ. 2480 เพราะอยู่เบื้องหลังการนัดหยุดงาน เมื่อเกิดสงครามโลกครั้งที่ 2 ผู้นำของกลุ่มถูกจับกุมและกลุ่มถูกคว่ำบาตร จนเดือนสิงหาคม พ.ศ. 2487 จึงกลับมาอีกครั้งในชื่อสันนิบาตคอมมิวนิสต์นานาชาติ
กลุ่มนี้สนับสนุนการลุกฮือของผู้ใช้แรงงาน ต่อต้านการปกครองแบบอาณานิคมในช่วงปลายสงคราม และมีอำนาจใน 150 เมือง มีสมาชิกเพิ่มขึ้นเป็นจำนวนมาก กลุ่มนี้พยายามจัดประชุมที่ไซ่ง่อน แต่ถูกจับกุมเมื่อกองทัพฝรั่งเศสมาถึง สมาชิกพันธมิตรคอมมิวนิสต์เตรียมกองกำลังเพื่อสู้รบ แต่โฮจิมินห์จากพรรคคอมมิวนิสต์อินโดจีนได้ตกลงที่จะลงนามในข้อตกลงกับฝรั่งเศส ผู้นำส่วนใหญ่ของพันธมิตรถูกประหารชีวิตหรือหายตัวไปใน พ.ศ. 2489
พรรคประชาธิปไตยก้าวหน้าซาราวะก์
พรรคประชาธิปไตยก้าวหน้าซาราวะก์ () เป็นพรรคการเมืองในมาเลเซียที่มีฐานเสียงในรัฐซาราวะก์ ก่อตั้งเมื่อ พ.ศ. 2545 หลังจากการสลายตัวของพรรคแห่งชาติซาราวะก์โดยกลุ่มที่สนับสนุนเปอฮิน ศรี อับดุล ตาอิบ มะห์มุด มุขมนตรีแห่งซาราวะก์ นำโดยดาโต๊ะ ศรี วิลเลียม อีกม พรรคนี้เป็นส่วนหนึ่งของแนวร่วมแห่งชาติ ในการเลือกตั้งทั่วไปรัฐซาราวะก์เมื่อ พ.ศ. 2554 พรรคนี้ได้รับการเลือกตั้ง 6 ที่นั่ง
บริสตอลเคาน์ตี (รัฐโรดไอแลนด์)
บริสตอลเคาน์ตี () เป็นเคาน์ตี 1 ใน 5 เคาน์ตีของรัฐโรดไอแลนด์ ในปี พ.ศ. 2553 บริสตอลเคาน์ตีมีประชากร 49,875 คน บริสตอลเคาน์ตีเป็นเคาน์ตีที่เล็กที่สุดในโรดไอแลนด์ เป็นเคาน์ตีที่เล็กเป็นอันดับ 3 ของสหรัฐอเมริกา มีพื้นที่บนบก 65 ตารางกิโลเมตร และในน้ำ 52 ตารางกิโลเมตร
ยูได ชิบะ
ยูได ชิบะ (千葉雄大) เป็นนักแสดง, นายแบบแฟชั่นชาวญี่ปุ่น เกิดเมื่อวันที่ 3 สิงหาคม พ.ศ. 2532 เป็นนักแสดงชาวญี่ปุ่นที่รู้จักกันดีสำหรับบทบาท 1 ในนักสู้5สี ในฐานะ โกเซย์เรด ตัวละครหลักจาก Tensou sentai Goseiger
เบ็บปุ อายุมิ
เบ็บปุ อายุมิ เกิดเมื่อวันที่ 14 มิถุนายน 1983 เป็นนักแสดงชาวญี่ปุ่นที่รู้จักกันดีสำหรับบทบาทของเขาในฐานะ Ozu Hoka / Maji Pinku ตัวละครหลักจาก Mahou Sentai Magiranger
เฟอร์รารี่ เอฟ430
เฟอร์รารี่ เอฟ430 () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทผลิตรถยนต์สัญชาติอิตาลี เฟอร์รารี่ ในช่วงปี ค.ศ. 2004 - 2009 ถือเป็นรุ่นต่อจาก เฟอร์รารี่ 360 เอฟ430 ได้เปิดตัวครั้งแรกที่งานปารีสมอเตอร์ โชว์ ปี ค.ศ. 2004 จนเมื่อ เอฟ430 ได้ยุติสายการผลิตลง จึงถูกแทนที่ด้วยรุ่น 458 อิตาเลีย ซึ่งได้เปิดตัวในวันที่ 28 กรกฎาคม ปี ค.ศ. 2009
เอฟ430 สไปเดอร์ ( F430 Spider ) คือรุ่นเสริมจากคูเป้ ที่สามารถเปิดประทุนได้ด้วย หลังคาผ้าใบ นับเป็นรถคันที่ 21 ของเฟอร์รารี่ที่ผลิตรถเปิดประทุนออกมา ได้เปิดเผยครั้งแรกที่งานเจนีวามอเตอร์โชว์ รถได้รับการออกแบบโดย บริษัท พินินฟารินา ใช้หลักการลมเข้ารถ เช่นเดียวกับที่ทำใน ฟอร์มูราวัน
เอฟ430 แชลเลนจ์ (F430 Challenge) เป็นรุ่นเสริมจาก เอฟ430 และเป็นรุ่นที่มาแทน 360 แชลเลนจ์ ซึ่งได้ยุติการผลิตไป ออกแบบมาเพื่อใช้ใน "เฟอร์รารี่ แชลเลนจ์" (Ferrari Challenge) ซึ่งเป็นฝ่ายจัดการแข่งขัน ของบริษัท เฟอร์รารี่ เอฟ430 แชลเลนจ์ ยังคงใช้เครื่องยนต์และกำลังเดิม แต่น้ำหนักลดลง เป็นผลให้ความเร็วสูงสุดสามารถทำได้ที่ 315 กม./ชม. (196 ไมล์/ชม.) รถได้ถูกเปิดเผยที่งาน ลอสแองเจิลลิส ออโต้ โชว์ ในเดือนมกราคม ปี ค.ศ. 2005
430 สคูเดอเรีย (430 Scuderia) เปิดตัวครั้งแรกในงานแฟรงเฟิร์ตออโตโชว์ ปี ค.ศ. 2007 โดยงานครั้งนี้มี มีชาเอล ชูมาเคอร์ มาร่วมงานนี้ด้วย 430 สคูเดอเรีย นับเป็นการเปลี่ยนโฉมใหม่ของ รุ่นเอฟ430 ในหลายๆด้าน โดยคำว่า "สคูเดอเรีย" มีความหมายว่า "ความคงทนของเหล่าม้า" (Stable of horses) รุ่นนี้ก็ได้ตัด ตัวเอฟออกไป โดยเรียกเพียง 430 แทน
ด้วยตัวถังใหม่ที่เบากว่า และมีสมรรถนะสูงกว่า กว่า เอฟ430 รุ่นธรรมดา สามารถทำความเร่ง 0-100 กม./ชม. ด้วยเวลาเพียง 3.6 วินาที และ ความเร็วสูงสุดได้ที่ 319 กม./ชม.
สคูเดอเรีย สไปเดอร์ 16เอ็ม (Scuderia Spider 16M) รุ่นเฉลิมฉลองที่เฟอร์รารี่เอาชนะงานฟอร์มูล่าวัน เป็นครั้งที่ 16 ได้ ในปี ค.ศ. 2008 มีความพิเศษคือ เป็นรุ่นเปิดประทุนของ 430 สคูเดอเรีย ธรรมดา และผลิตจำนวนจำกัดที่ 499 คัน สำหรับสมรรถนะ ลดลงเล็กน้อย อัตราเร่ง 0-100 กม./ชม. ทำได้ที่ 3.7 วินาที และ ความเร็วสูงสุดที่ 315 กม./ชม. (196 ไมล์/ชม.)
เอฟ430 สไปเดอร์ ไบโอ ฟิวเอิล (F430 Spider Bio Fuel) เป็นรุ่นที่สามารถใช้เติมเอทานอลได้ เปิดตัวครั้งแรกที่งานดีทรอยต์ออโตโชว์ ปี ค.ศ. 2008 มาพร้อมกับ เครื่องยนต์ V8 ขนาด 4.3 ลิตร 500 แรงม้า เพิ่มแรงบิดขึ้น 5% และลดการปล่อยคาร์บอนไดออกไซด์ลง 5%
เอสพี1 (SP1) เป็นรุ่นแต่งของ เอฟ430 ใช้ชื่อว่า "เอฟพี1" ซึ่งย่อมาจาก "Special Project Number 1" พิเศษตรงที่ผลิตมาเพียงคันเดียว ออกแบบมาเพื่อให้กับ จูนิชิโร่ ฮิรามาซู ( Junichiro Hiramatsu ) นักธุรกิจชาวญี่ปุ่นผู้ซึ่งเป็นประธานชนรมเฟอร์รารี่ประเทศญี่ปุ่น รถได้รับการออกแบบโดย เลโอนาร์โด ฟีโอราวันติ (Leonardo Fioravanti) จากบริษัท พินินฟารินา
บัคโมบิล
บัคโมบิล () เป็นชื่อรถยนต์จากสหรัฐอเมริกาที่ถูกผลิตขึ้นระหว่างปี ค.ศ. 1903 ถึงปี ค.ศ. 1905 ที่เมืองยูทิกา รัฐนิวยอร์ก โดยบริษัทบัคโมบิล รถยนต์เหล่านี้เป็นรถยนต์หลังคาเปิด 2 สูบ 15 แรงม้า
บริษัทบัคโมบิลปิดกิจการในปี ค.ศ. 1905
บั๊กโมบิล
บั๊กโมบิล () เป็นชื่อบริษัทผลิตรถยนต์ของสหรัฐอเมริกา บริษัทบั๊กโมบิลถูกก่อตั้งในเดือนกรกฎาคม ปี ค.ศ. 1907 ที่เมืองชิคาโก รัฐอิลลินอยส์
บริษัทบั๊กโมบิลถูกก่อตั้งในเดือนกรกฎาคม ปี ค.ศ. 1907 ที่เมืองชิคาโก รัฐอิลลินอยส์ การผลิตรถยนต์เริ่มต้นขึ้นในปลายปี ค.ศ. 1907 รถยนต์เหล่านี้มีลักษณะที่แตกต่างไปจากรถคันอื่นตรงที่เครื่องยนต์และชุดส่งกำลังทั้งหมดถูกแขวนอยู่บนโครงรถเหล็กกล้าทรงหักมุม ระบบส่งกำลังเป็นแบบเลือกสรรพร้อมชุดเฟืองท้าย
บริษัทบั๊กโมบิลปิดตัวลงในปี ค.ศ. 1909
สกุลผักกาดหอม
สกุลผักกาดหอม ("Lactuca") เป็นพืชมีดอกในวงศ์ Asteraceae ประกอบด้วย 50 สปีชีส์ แพร่กระจายไปทั่วโลก พืชในสกุลนี้ที่รู้จักดีที่สุดคือผักกาดหอม ("Lactuca sativa") ที่มีหลายสายพันธุ์ บางสปีชีส์เป็นวัชพืช มีทั้งพืชฤดูเดียว พืชสองฤดูและพืชหลายฤดู
จำนวนสปีชีส์ของพืชสกุลนี้ไม่แน่นอน มีอย่างน้อย 50 ชนิด หรือ 75 ชนิด ตัวอย่าง ได้แก่:
สาดรากลำเทียน
สาดรากลำเทียน เป็นไม้ล้มลุกในวงศ์ Asteraceae เป็นไม้ล้มลุกสองฤดู แตกกิ่งน้อย ลำต้นเป็นสี่เหลี่ยม มีขนอ่อนปกคลุม ใบออกเป็นกระจุกที่โคนต้น ออกดอกที่ปลายยอด กลีบดอกสั้น มีเกสรตัวผู้จำนวนมาก ผลแก่แห้งมปุยปลิวตามลม ออกดอกเดือนตุลาคม – พฤศจิกายน พบครั้งแรกในไทยโดยหมอคาร์ เมื่อ 13 มีนาคม พ.ศ. 2467 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
แป๊ะตำปึง
แป๊ะตำปึง หรือ ว่านกอบ () เป็นพืชในวงศ์ Asteraceae เป็นไม้เลื้อยทอดตามพื้นดิน พบในฟิลิปปินส์ คาบสมุทรมลายู ไทย และคาบสมุทรอินโดจีน ลำต้นอวบน้ำ มียางใส ใบเดี่ยว เรียงสลับ รูปหอก ผิวใบหนามัน เนื้อใบขรุขระ ดอกช่อ ริ้วประดับมีสีเขียวรูปทรงกระบอกหุ้ม กลีบดอกย่อยขนาดเล็ก สีเหลือง ก้านชูเกสรเพศเมียยาว แยกเป็น 2 แฉก มีลักษณะเป็นฝอยชูทั่วช่อดอกกระจุก
ชาวไทลื้อและชาวไทยในภาคเหนือนำยอดและใบอ่อนใช้เป็นผักรับประทานกับลาบ ชาวโอรังอัสลีในรัฐเประก์ ประเทศมาเลเซียนำใบสดไปใช้ควบคุมระดับน้ำตาลในเลือด
ช้าแป้น
ช้าแป้น หรือ ผ้าลาย หูควายใหญ่ เป็นไม้ยืนต้นในวงศ์ Verbenaceae ลำต้นสีเทาอมเขียวอ่อน ยอดกิ่งอ่อนเป็นสีน้ำตาลอมเขียว ใบเดี่ยว ใบสีเขียวเหลือบเป็นมัน หลังใบมีขนสั้นนุ่ม ดอกช่อ โคนกลีบดอกเชื่อมติดกันเป็นหลอด ปลายแยกเป็น 4 กลีบ สีชมพูอมม่วง ช่อดอกเป็นทรงครึ่งวงกลม บานพร้อมกันทุกดอกในช่อ ผลเดี่ยว กลม ผลอ่อนสีเขียว แก่แล้วเป็นสีดำ เมล็ดมีอันเดียว เปลือกต้มน้ำดื่ม และนั่งแช่ ช่วยบรรเทาอาการอัมพฤกษ์เบื้องต้น
เฟอร์รารี่ 599 จีทีบี ฟีโอราโน
เฟอร์รารี่ 599 จีทีบี ฟีโอราโน () หรือเรียกกันสั้นๆว่า "Ferrari 599" เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี ค.ศ. 2006 - 2012 599 ออกแบบมาเพื่อแทนที่ เฟอร์รารี่ 575เอ็ม มาราเนลโล ในปี ค.ศ. 2006 และในปี ค.ศ. 2012 เฟอร์รารี่ 599 ก็ได้ยุติสายการผลิตลง และถูกแทนที่รุ่นด้วย เฟอร์รารี่ เอฟ12เบอร์ลิเนตต้า
ด้วยสไตล์การออกแบบของบริษัท พินินฟารินา ภายใต้การคุมงานของงานแฟรงค์ สตีเฟนสัน ( Frank Stephenson ) จนในที่สุด 599 จีทีบี ก็ได้เปิดตัวครั้งแรกที่งาน เจนีวา มอเตอร์ โชว์ ในเดือนกุมภาพันธ์ ปี ค.ศ. 2006 โดยตัวเลข "599" คือ ขนาดเครื่องยนต์ 5999 ซีซี คำว่า "GTB" ย่อมาจาก "Gran Turismo Berlinetta nature" และ คำว่า "Fiorano" คือสนามแข่งฟีโอราโน ซึ่งใช้เป็นที่ใช้ทดสอบรถยนต์ของเฟอร์รารี่
เฟอร์รารี่ 599 จีทีบี ได้รับรางวัลจากนิตสาร อีโว (Evo) ให้เป็น "รถแห่งปี ประจำปี ค.ศ. 2006" และยังได้รับรางวัล จากนิตยสารท็อปเกียร์ ให้เป็น "ซูเปอร์คาร์แห่งปี ประจำปี ค.ศ. 2006"
เฟอร์รารี่ 599 จีทีบี ฟีโอราโน เอชจีทีอี (Ferrari 599 GTB Fiorano HGTE) คำว่า "HBTE" คือ "Handling Gran Turismo Evoluzione" ดังนั้นรถคันนี้จึงเพิ่มระบบแฮนด์ลิงในรถยนต์ รวมถึงตัวออปชั่นอื่นๆ ภายในรถอีกด้วย
เฟอร์รารี่ 599 จีทีโอ (Ferrari 599 GTO) เปิดตัวในวันที่ 8 เมษายน ค.ศ. 2010 เป็นรุ่นจำกัดจำนวนเพียง 599 คันเท่านั้น นอกจากนี้ยังเคยได้รับการจัดอันดับให้เป็น รถวิ่งบนถนน ที่เร็วที่สุดเท่าที่เคยมีมา ด้วยการทดสอบที่สนามแข่งฟีโอราโน ใช้เวลาเพียง 1.24 นาที เท่านั้น ซึ่งเร็วกว่า เฟอร์รารี่ เอ็นโซ 599 จีทีโอ มีน้ำหนัก 1,605 กิโลกรัม ซึ่งเบากว่า จีทีบีทั่วๆไป รถสามารถทำความเร็วสูงสุดได้ที่ 335 กม./ชม. (208 ไมล์/ชม.) และอัตราเร่ง 0-100 กม./ชม. ด้วยเวลาเพียง 3.35 วินาที 
เฟอร์รารี่ 599 เอสเอ อเพอร์ตา (Ferrari 599 SA Aperta) เป็นรุ่นเปิดประทุน ของ 599 โดยตัวเครื่องนำมาจาก 599 จีทีโอ รถได้เปิดตัวครั้งแรกที่งานปารีสมอเตอร์โชว์ ปี ค.ศ. 2012 โดยคำว่า "เอสเอ" เป็นการให้เกียรตินักออกแบบรถยนต์ทั้ง 2 บุคคล ได้แก่ Sergio Pininfarina และ Andrea Pininfarina จะมีเพียง 80 คันเท่านั้น ที่จะถูกจำหน่ายลงสู่ตลาด
เฟอร์รารี่ 599เอ็กซ์เอ็กซ์ (Ferrari 599XX) เปิดตัวครั้งแรกในงานเจนีวาออโตโชว์ ในปี ค.ศ. 2009 เป็นรุ่นที่ขับได้เฉพาะในสนามแข่ง ไม่สามารถขับบนถนนทั่วไปได้ รถได้เคยทำสถิติไว้ที่สนามแข่ง Nordschleife circuit ด้วยเวลาเพียง 58.16 วินาที ซึ่งเป็นสถิติที่เร็วที่สุดเท่าที่รถสปอร์ตคันไหนๆเคยทำมา
เฟอร์รารี่ 599เอ็กซ์เอ็กซ์ อีวีโอ (Ferrari 599XX EVO) ได้มีการเปิดเผยภาพครั้งแรกในวันที่ 10 พฤศจิกายน ปี ค.ศ. 2011 และในวันที่ 1 ธันวาคม ปี ค.ศ. 2011 ทางเฟอร์รารี่ก็ได้ยืนยันข้อมูลต่างๆภายในรถ ซึ่งมาพร้อมกับชุดแต่ง "Evolution package" ด้วยน้ำหนักที่เบากว่า 599เอ็กซ์เอ็กซ์ 35 กิโลกรัม เพิ่มกัลัง และแรงบิดเพิ่มขึ้น 599เอ็กซ์เอ็กซ์ อีวีโอ มีราคาสูงถึง 1 ล้านยูโร ซึ่งอาจมากกว่านี้ โดยเฟอร์รารี่จะจำหน่ายเฉพาะลูกค้าพิเศษเท่านั้น
เฟอร์รารี่ 599 จีทีบี 60เอฟ1 (Ferrari 599 GTB 60F1) ในเดือนธันวาคม ปี ค.ศ. 2011 เฟอร์รารี่ก็ได้เปิดตัว 599 จีทีบี60เอฟ1 ซึ่งเป็นการเฉลิมฉลอง 60 ปี จากการชนะการแข่งขันฟอมูล่าวัน นับจากปี ค.ศ. 1951 จนถึงปี ค.ศ. 2011 ซึ่งเฟอร์รารี่ได้ชนะมามากว่า 100 ครั้ง รถคันนี้ได้ใช้แบบดั้งเดิมของ 599 จีทีบี ฟีโอราโน เอชจีทีอี โดยปรับแต่งให้รถมีสมรรถนะสูงขึ้นกว่าปกติ
ผักหวานเมา
ผักหวานเมา หรือ ช้าผักหวาน () เป็นไม้ยืนต้นในวงศ์ Opiliaceae ตามลำต้นมีตุ่มและหนามแข็ง ใบเดี่ยว กลีบดอกสีเหลืองอมเขียว ดอกเป็นดอกช่อ ผลสด เมล็ดแข็ง สุกแล้วเป็นสีแดง ออกดอกเดือนพฤศจิกายน – กุมภาพันธ์ พบครั้งแรกในประเทศไทยที่จังหวัดกำแพงเพชรโดย Soerensen ชาวเดนมาร์ก พบทุกภาคของประเทศไทยยกเว้นภาคใต้ ชื่อสปีชีส์ตั้งเป็นเกียรติแก่ประเทศไทย
เรด อแดร์
พอล นีล "เรด" อแดร์ (; 18 มิถุนายน ค.ศ. 1915 — 7 สิงหาคม ค.ศ. 2004 ) เป็นเจ้าหน้าที่ดับเพลิงบ่อน้ำมันชาวอเมริกัน เขากลายมาเป็นผู้มีชื่อเสียงระดับโลก ในฐานะผู้ริเริ่มความเชี่ยวชาญระดับสูงและอาชีพดับเพลิงที่อันตรายเป็นอย่างยิ่ง รวมถึงการระเบิดของบ่อน้ำมันไหลทะลัก ทั้งฐานในฝั่งและนอกฝั่ง
อแดร์เกิดที่ฮิวสตัน รัฐเทกซัส โดยเป็นบุตรชายของช่างตีเหล็กชาวไอริช และได้เข้าศึกษาที่โรงเรียนมัธยมเรแกน เขาเริ่มทำหน้าที่เจ้าหน้าที่ดับเพลิงบ่อน้ำมันภายหลังจากการทำหน้าที่ของหน่วยทำลายล้างวัตถุระเบิดในช่วงสงครามโลกครั้งที่สอง โดยเขาเริ่มต้นอาชีพการทำงานให้แก่ไมรอน คินลีย์ ผู้ซึ่งเป็น"ต้นฉบับ"ของผู้ริเริ่มการดับเพลิงจากน้ำมันและระเบิด เขาได้ก่อตั้งบริษัท เรด อแดร์ จำกัด ใน ค.ศ. 1959 และเกินกว่าวิถีทางอาชีพของเขาสำหรับการต่อสู้กว่า 2,000 ครั้งที่บ่อน้ำมันทั้งในฝั่งและนอกฝั่ง ตลอดจนบ่อก๊าซธรรมชาติ รวมถึงการดับเพลิงที่น่าตื่นเต้นแบบเดียวกันนี้ อแดร์ได้รับความสนใจจากทั่วโลกใน ค.ศ. 1962 เมื่อเขาได้จัดการกับเปลวเพลิงที่แหล่งแก๊สที่มีชื่อว่าแกสซีทูวิลในทะเลทรายสะฮารา ประเทศแอลจีเรีย ที่ซึ่งได้รับการขนานนามว่าเป็นไฟแช็กของซาตาน โดยเปลวเพลิงสูง 450 ฟุต (140 เมตร) ได้คุกรุ่นตั้งแต่เวลาเที่ยงวันของวันที่ 13 พฤศจิกายน ค.ศ. 1961 จนถึงเวลาเก้าโมงครึ่งของวันที่ 28 เมษายน ค.ศ. 1962 ส่วนในเดือนธันวาคม ค.ศ. 1968 อแดร์ได้ทำการปิดทางแก๊สรั่วขนาดใหญ่ที่แท่นแก๊สและน้ำมันออสเตรเลียที่ห่างออกไปจากชายฝั่งตะวันออกเฉียงใต้ของรัฐวิกตอเรีย
ใน ค.ศ. 1977 เขาและทีมงานของเขา (แอสเกอร์ "บูตส์" แฮนเซน) ได้มีส่วนช่วยในการหยุดบ่อน้ำมันไหลทะลักครั้งใหญ่ที่สุดที่เคยเกิดขึ้นในทะเลเหนือ (และเป็นการไหลทะลักนอกฝั่งครั้งใหญ่สุดของโลก ตามแง่ของปริมาณน้ำมันดิบที่รั่วไหล) ที่แท่นขุดเจาะเอโคฟิสค์บราโว ซึ่งตั้งอยู่ในพื้นที่ดำเนินการของนอร์เวย์โดยบริษัทฟิลิปส์ปิโตรเลียม (ปัจจุบันคือ โคโนโคฟิลิปส์) โดยใน ค.ศ. 1978 สมาชิกทีมระดับสูงของอแดร์ชื่อ แอสเกอร์ "บูตส์" แฮนเซน และ เอ็ด "คูตส์" แมตทิวส์ ได้ออกไปเพื่อก่อตั้งบริษัทบูตส์แอนด์คูตส์อินเตอร์เนชันแนลเวลคอนโทรลอิงค์ และใน ค.ศ. 1988 เขาได้ทำหน้าที่ในทะเลเหนืออีกครั้ง ที่ซึ่งเขาได้ช่วยทำการดับเพลิงแท่นขุดเจาะน้ำมันที่มีชื่อว่าไพเพอร์อัลฟาของสหราชอาณาจักร เมื่ออแดร์มีอายุได้ 75 ปี เขาได้มีส่วนร่วมในการดับเพลิงบ่อน้ำมันในชุดคูเวต โดยร่นถอยไปจากทัพอิรักภายหลังจากสิ้นสุดสงครามอ่าวเปอร์เซียใน ค.ศ. 1991
อแดร์ได้เกษียณใน ค.ศ. 1993 และขายเรด อแดร์ เซอร์วิส แอนด์ มารีนคอมปะนี ให้แก่โกลบอลอินดัสทรีส์ รวมถึงพนักงานระดับสูงของเขา (ไบรอัน กรอส, เรย์มอนด์ เฮนรี, ริช แฮตต์เบิร์ก) ได้ออกไปใน ค.ศ. 1994 และตั้งบริษัทของตัวเองชื่อ อินเตอร์เนชันแนลเวลคอนโทรล (ไอดับเบิลยูซี) ส่วนใน ค.ศ. 1997 บริษัทอินเตอร์เนชันแนลเวลคอนโทรลได้ซื้อส่วนที่เหลืออยู่ของบูตส์แอนด์คูตส์ และบริษัทก็ได้กลายเป็น บูตส์แอนด์คูตส์/ไอดับเบิลยูซี ซึ่งอแดร์ได้เสียชีวิตใน ค.ศ. 2004 สิริอายุได้ 89 ปี และบริษัทบูตส์แอนด์คูตส์/ไอดับเบิลยูซี ได้ถูกขายให้แก่บริษัทฮาลลิเบอร์ตัน เมื่อวันที่ 9 เมษายน ค.ศ. 2010
ขบวนการเลอทราวาย
ขบวนการเลอทราวาย (Le Travail Movement) เป็นขบวนการต่อต้านฝรั่งเศส นำโดยปัญญาชนในเวียดนาม ใน พ.ศ. 2479 โดยการออกหนังสือพิมพ์เลอทราวาย ขบวนการนี้ดำเนินการอยู่ 7 เดือนตั้งแต่กันยายน พ.ศ. 2479 – เมษายน พ.ศ. 2480
ตั้งแต่ราว พ.ศ. 2434 เป็นต้นมา ฝรั่งเศสมีปัญหาสังคมมากมายทำให้แนวคิดสังคมนิยมและคอมมิวนิสต์เข้ามาในประเทศและแพร่มาถึงอาณานิคมของฝรั่งเศสด้วย พ.ศ. 2479 เป็นปีที่พรรคคอมมิวนิสต์ฝรั่งเศสและพรรคสังคมนิยมร่วมมือกันเป็นแนวร่วมประชาชน ในเวียดนาม หวอ เงวียน ซ้าป ซึ่งเป็นนักเรียนในโรงเรียนมัธยมอาลแบร์ ซาโร ในฮานอย เวียดนามเหนือ ได้นำแนวคิดนี้มาเป็นเครื่องมือในการต่อต้านระบอบอาณานิคม ซ้าปได้ร่วมมือกับนักเรียนในโรงเรียนออกหนังสือพิมพ์ชื่อ"เลอทราวาย" เป็นหนังสือพิมพ์แนวสังคมนิยม ตีพิมพ์เป็นภาษาฝรั่งเศส ฉบับแรกตีพิมพ์เมื่อ 16 กันยายน พ.ศ. 2479 โดยซ้าปเป็นบรรณาธิการ เจื่อง จิง เข้าร่วมด้วยเมื่อเขาถูกปล่อยออกจากคุก ฝั่ม วัน ด่ง ได้เข้าร่วมในขบวนการนี้ด้วย
ก่อนหน้านั้น ซ้าปเคยตีพิมพ์หนังสือพิมพ์ชื่อจิตวิญญาณเยาวชนเป็นภาษาเวียดนาม โดยเป็นการเรียกร้องประชาธิปไตยและให้ปล่อยนักโทษการเมือง ซึ่งถือเป็นหนังสือพิมพ์ฉบับแรกที่ตีพิมพ์เป็นภาษาเวียดนาม โดยตีพิมพ์เมื่อ 6 มิถุนายน พ.ศ. 2479 แม้จะประสบความสำเร็จมากแต่ก็ถูกสั่งปิดหลังจากตีพิมพ์ไปได้ 5 ฉบับ ซ้าปจึงออกหนังสือพิมพ์เลอทราวายเป็นภาษาฝรั่งเศส มีนักเรียนในโรงเรียนเข้าร่วมด้วยจำนวนมากแม้ว่าจะไม่มีความรู้เกี่ยวกับคอมมิวนิสต์ ในที่สุด ฝรั่งเศสห้ามตีพิมพ์หนังสือพิมพ์เลอทราวายเมื่อ 16 เมษายน พ.ศ. 2479 หลังจากที่ตีพิมพ์ไปแล้ว 30 ฉบับในเวลา 7 เดือน
1. European History Quarterly, Vol. 30, No. 2, 147-184 (2000) © 2000 SAGE Publications - The Plight of the Able-bodied Poor and the Unemployed in Urban France, 1880-1914 - Timothy B. Smith - Queen's University, Kingston, Ontario
2. Journal of Third World Studies, Fall 2003 by Currey, Cecil B - Senior General Vo Nguyên Giap remembers.
ช็อง อู
ช็อง อู (ชื่อเกิด คิม จ็อง-กุก เกิดวันที่ 14 มกราคม ค.ศ. 2524) เป็นนักแสดงชาวเกาหลีใต้
ช็อง อูเริ่มต้นอาชีพนักแสดงในปี 2544 และปรากฏตัวในบทบาทเล็กๆในภาพยนตร์และละครโทรทัศน์ เขาเริ่มได้รับความสนใจในปี 2551 ในบทบาทผู้ท้าทายทางศีลธรรมแต่เป็นวายร้ายที่น่ารักในหนังแอ๊คชั่นเรื่อง "Spare" ในการกำกับเรื่องแรกของ อี ซ็อง-ฮัน
ในปี 2552 อีได้ทำงานร่วมกับ ช็อง อู อีกครั้ง โดยในเรื่องนี้เขาได้รับบทนำในภาพยนตร์ที่มีชื่อเรื่องว่า "Wish" โดยเขาเป็นผู้เขียนบทภาพยนตร์ด้วยตัวเองโดยใช้เค้าโครงเรื่องจากประสบการณ์ของเขาเองเกี่ยวกับความฝันในวัยเด็กในก่ารเป็นนักสู้เบอร์หนึ่งที่โรงเรียนของเขา โดยตัวละครนี้ใช้ชื่อจริงของเขาคือ คิม จ็อง-กุก และชื่อเล่น ช็อง อู ภาพยนตร์เรื่องนี้ถ่ายทำที่บ้านของเขาในวัยเด็กและในโรงเรียนมัธยมของเขา โรงเรียนมัธยมพาณิชย์ปูซาน และเหล่าเพื่อนของช็อง อูในชีวิตจริงก็มาเล่นภาพยนตร์เรื่องนี้ในบทบาทของตัวเองด้วย โดยเรื่องนี้เล่าเรื่องตั้งแต่ชีวิตของช็อง อูในโรงเรียนมัธยมจนถึงวาระสุดท้ายในชีวิตของพ่อเขา โดยภาพยนตร์เรื่องนี้ได้รับเลือกอย่างเป็นทางการให้เขาร่วมในงาน เทศกาลภาพยนตร์นานาชาติปูซานในปี 2009 ช็อง อู ได้รับคำชมจากการแสดงของเขา โดยได้รับรางวัลนักแสดงหน้าใหม่ในงาน Grand Bell Awards 2010
ในปี 2556 ช็อง อูได้รับบทเป็นคนขายเบเกอรี่ ซึ่งตกหลุมรักคุณแม่ลูกหนึ่งซึ่งแยกทางกับสามีในซีรียส์ครอบครัวเรื่อง "You're the Best, Lee Soon-shin". และเขายังได้เป็นหนึ่งในนักแสดงหลักในซีรียส์ทางเคเบิลเรื่อง "Reply 1994" ในบทบาทของหนุ่มนักศึกษาแพทย์จากจังหวัดคย็องซัง ซึ่งอาศัยอยู่ในหอพักเพื่อมาเรียนในมหาวิทยาลัยในโซลยุค 90
หลวงปู่ดู่ พฺรหฺมปัญโญ
หลวงปู่ดู่ พรหมปัญโญ (29 เมษายน พ.ศ. 2447 — 17 มกราคม พ.ศ. 2533) เป็นภิกษุชาวไทย จำพรรษา ณ วัดสะแก จังหวัดพระนครศรีอยุธยา
หลวงปู่ดู่ พรหมปัญโญ เกิดในตระกูลหนูศรี เมื่อวันที่ 29 เมษายน พ.ศ. 2447 ตรงกับวันศุกร์ ขึ้น ๑๕ ค่ำ เดือน ๖ ปีมะโรง (ตรงกับวันวิสาขบูชา) โดยเป็นบุตรของนายพุดกับนางพุ่ม หนูศรี มีพี่สาวร่วมบิดามารดา ๒ คน ท่านเป็นคนที่ ๓ เป็นบุตรคนสุดท้อง
หลวงปู่ดู่ พรหมปัญโญ บรรพชาอุปสมบท ณ วัดสะแก ตำบลธนู อำเภออุทัย จังหวัดพระนครศรีอยุธยา โดยมีหลวงปู่กลั่น เจ้าอาวาสวัดพระญาติการาม เป็นพระอุปัชฌาย์ หลวงปู่แด เจ้าอาวาสวัดสะแก เป็นพระกรรมวาจาจารย์ หลวงปู่ฉาย วัดกลางคลองสระบัว เป็นพระอนุสาวนาจารย์ เมื่อวันที่ ๑๐ พฤษภาคม พ.ศ. ๒๔๖๘ ตรงกับวันอาทิตย์ แรม ๔ ค่ำ เดือน ๖ ได้รับฉายาว่า “พรหมปัญโญ”
ด้วยความที่ท่านเป็นผู้มีความใฝ่รู้จึงมีความเพียรที่ศึกษาทั้งด้านปริยัติและปฏิบัติ จากพระคณาจารย์ผู้ทรงภูมิรู้ภูมิธรรมในยุคนั้นหลายท่าน อาทิ หลวงพ่อกลั่น หลวงพ่อเภา ท่านเจ้าคุณเนื่อง พระครูชม หลวงพ่อรอด (เสือ) และอีกหลายๆท่านตามจังหวัดต่างๆ
หลวงปู่ดู่ พรหมปัญโญ มีวิธีการเมตตาในสอนศิษย์ทังหลาย โดยอุบายธรรมสั้น ๆ ง่าย ๆ แต่มีความหมายลึกซึ้งในตัว โดยเล่าจากเหตุการณ์ที่ท่านพบเห็นมากับตัวของท่านเองหรือได้มาจากการปฏิบัติธรรมอันยาวนานตลอดชีวิตท่านและบางครั้งก็กล่าวถึงพุทธประวัติ ธรรมบทหรือชาดกต่าง ๆ ตามแต่ท่านจะเห็นควร ในเวลาหรือโอกาสต่าง ๆ ที่จะนำมาสอนศิษย์เพราะลูกศิษย์แต่ละคนนั้นมีภูมิธรรมไม่เท่ากัน คนที่เข้าวัดใหม่ ๆ ท่านก็จะสอนแบบเข้าใจง่าย ๆ แต่ลึกซึ้งและกินใจจน เสมือนหนึ่งว่าท่านสามารถรู้ถึงก้นบึ้งของความคิดของบรรดาลูกศิษย์ลูกหา
สุขภาพของหลวงปู่ดู่ พรหมปัญโญ เริ่มทรุดโทรมนับตั้งแต่ พ.ศ. ๒๕๒๗ เป็นต้นมา เนื่องการพักผ่อนที่ไม่เพียงพอ สาเหตุจากการที่บรรดาศิษย์ทั่วทุกสารทิศ ที่หลั่งไหลกันมานมัสการท่านมากขึ้นทุกวันหลายคราหลายครั้งจะสุขภาพจะทรุดหนักมาก ท่านก็อุตส่าห์ออกโปรดญาติโยมเป็นปกติ พระที่อุปัฏฐากท่าน เล่าว่า บางครั้งถึงขนาดที่ท่านต้องพยุงตัวเองขึ้นด้วยอาการสั่น และมีน้ำตาคลอเบ้า ท่านก็ไม่เคยปริปากให้ใครต้องเป็นกังวลเลย แม้ว่าทางคณะแพทย์ ได้กราบขอร้องหลูวงปู่ให้เข้าพักรักษาตัวที่โรงพยาบาล แต่หลวงปู่ก็ปฏิเสธ ภายหลังตรวจพบว่า หลวงปู่ อาพาธด้วยโรคลิ้นหัวใจรั่ว จนกระทั่งปลายปี พ.ศ. ๒๕๓๒ หลวงปู่เริ่มพูดบ่อยครั้งกับบรรดลูกศิษย์ เกี่ยวกับ การละสังขารของท่าน จนเมื่อวันอังคารที่ ๑๖ มกราคม พ.ศ. ๒๕๓๓ ช่วงเวลาบ่ายนั้น มีนายทหารอากาศผู้หนึ่งมากราบท่านเป็นครั้งแรก หลวงปู่ท่านได้ลุกขึ้นนั่งตอนรับ ด้วยใบหน้าที่สดใส ราศีเปล่งปลั่งเป็นพิเศษ จนบรรดาศิษย์ เห็นผิดสังเกต หลวงปู่ยินดีที่ได้พบกับศิษย์ผู้นี้ ท่านว่า “ต่อไปนี้ ข้าจะได้หายเจ็บไข้เสียที ” คืนนั้นมีคณะศิษย์มากราบท่าน ท่านได้พูดว่า “ ไม่มีส่วนใดในร่างกายที่ไม่เจ็บปวดเลย ถ้าเป็นคนอื่นคงเข้าห้อง ICU ไปนานแล้ว ” พร้อมทั้งพูดหนักแน่นว่า “ข้าจะไปแล้วนะ” และกล่าวปัจฉิมโอวาทย้ำให้ทุกคนตั้งอยู่ในความไม่ประมาท “ถึงอย่างไรก็ขอให้อย่าได้ละทิ้งการปฏิบัติ ได้ชื่อว่าเป็นนักปฏิบัติ ก็เหมือนนักมวย ขึ้นเวทีแล้วต้องชก อย่ามัวแต่ตั้งท่า เงอะๆ งะๆ” คืนนั้นหลวงปู่ก็กลับเข้ากุฏิ และละสังขารไปด้วยอาการสงบในกุฏิท่าน เมื่อเวลาประมาณ ๕ นาฬิกา ของ วันพุธที่ ๑๗ มกราคม พ.ศ. ๒๕๓๓ รวมสิริอายุได้ ๘๕ ปี ๘ เดือน ๖๕ พรรษา พระบาทสมเด็จพระเจ้าอยู่พระราชทานเพลิงศพองค์หลวงปู่ดู่ เมื่อวันที่ ๒๐ เมษายน พ.ศ. ๒๕๓๕
อเล็กซานดร้า สติเบิร์ท
อเล็กซานดร้า สติเบิร์ท (ชื่อเล่น: ซานดร้า) เกิดเมื่อ 12 กรกฎาคม พ.ศ. 2527 เป็นลูกครึ่งไทย-เดนมาร์ก มีพี่-น้อง 2 คน ซานดร้าเป็นพี่คนโต เธอเป็นพี่สาวของ “นาตาลี สตีเบิร์ท” ศิลปินค่ายจีเอ็มเอ็ม แกรมมี่ เจ้าของเพลง “มะลึกกึ๊กกึ๋ย” ซานดร้าเคยมีผลงานถ่ายแบบถ่ายโฆษณามาตั้งแต่เด็ก ก่อนโด่งดังจากเวทีการประกวดมิสไทยแลนด์เวิลด์ 2004 ด้วยรางวัลรองอันดับ 2 ก่อนจะเล่นละครให้กับช่อง 3 มากมาย
การศึกษา จบการศึกษาระดับปริญญาตรี คณะศิลปศาสตร์ มหาวิทยาลัยธรรมศาสตร์ ภาคภาษาอังกฤษ
Reply 1994 คิดถึงเธอ
เขียนบทโดย อี วู-จ็อง และกำกับโดย ชิน ว็อน-โฮ ทีมงานเดียวกับซีรีส์ยอดนิยมของปี 2012 คือย้อนรอยรัก 1997
นักศึกษาหกคนจากจังหวัดจ็อลลา, จังหวัดชุงช็องและจังหวัดคย็องซัง พักอาศัยอยู่ในหอพักในแขวงซินชน, โซล ขณะที่ศึกษาอยู่มหาวิทยาลัยในโซล หอพักนี้เป็นของคู่สามีภรรยา (ซ็อง ดง-อิล, อี อิล-ฮวา) และลูกสาว (โก อารา) เนื้อเรื่องดำเนินสลับฉากไประหว่างตั้งแต่ปี 1994 ถึงปี 2002 และปัจจุบันในปี 2013 และในเรื่องจะให้ผู้ชมเดาว่าใครเป็นสามีของนา-จ็อง ซึ่งในเป็นหนึ่งในตัวละครชายที่อยู่ในหอพัก.
"ย้อนรอยรัก 1994" นั้นดำเนินเนื้อเรื่องเกี่ยวกับกระแสนิยมในช่วงนั้น ประกอบไปด้วยวงเคป็อป ซอแทจีแอนด์บอยส์และวงการบาสเกตบอลของเกาหลีเป็นนักศึกษาแพทย์และเป็นเพื่อนสนิทของพี่ชายนาจ็องที่เสียไปแล้ว (บ้านเกิด: มาซัน, จังหวัดคย็องซังใต้)
ถึงแม้ว่าเขาจะเป็นเด็กใหม่ แต่เขาก็เป็นพิชเชอร์มือวางอันดับหนึ่งของทีมโรงเรียนย็อนเซ และตกหลุมรักนาจ็อง (บ้านเกิด: เขตคังนัม, โซล)
เป็นคนที่หน้าตาแก่กว่าวัย และไม่ถูกกันกับยูนจิน (บ้านเกิด: ซัมช็อนโพ (ปัจจุบันซาช็อน), จังหวัดคย็องซังใต้)
เป็นแฟนคลับของซอแทจีแอนบอยส์ และไม่ถูกกันกับซัมช็อนโพ (บ้านเกิด: ยอซู, จังหวัดช็อลลาใต้)
เป็นญาติของชิลบง และเป็นรุ่นน้องของขยะ (บ้านเกิด คเวซัน, จังหวัดชุงช็องเหนือ)
เป็นลูกชายของผู้บริหารบริษัทขนส่งเมืองซุนช่อน (บริษัทรถเมล์) (บ้านเกิด ซุนช่อน, จังหวัดช็อลลาใต้)
เป็นพ่อของนา-จ็องและเป็นเจ้าของหอพักในโซลอีกทั้งยังเป็นโค้ชของทีมโซลทวิน
เป็นแม่ของนา-จ็องและเป็นเจ้าของหอพักในโซลเป็นน้องชายของบิงกือเรแต่เดิมนั้นผู้กำกับ ชิน ว็อน-โฮ และผู้เขียนบท อี วู-จ็องได้วางแผนที่จะสร้างซีรีส์เรื่องนี้ก่อน โดยเป็นฉากปี 1994 ซึ่งเป็นปีที่พวกเขาเข้าสู่วิทยาลัย (ชินเข้าศึกษาในคณะวิศวกรรมศาสตร์เคมีที่มหาวิทยาลัยแห่งชาติโซล) แต่ในที่สุดพวกเขาก็เปลี่ยนเป็นปี 1997 หลังจากได้นักแสดง อึน จี-ว็อน วงเช็กคีย์ (Sechs Kies) ซึ่งเป็นปีที่ทั้งเช็กคีย์และเอ็ช.โอ.ที ดังถึงขีดสุดในปีนั้นและเป็นปีที่เกาหลีใต้เกิดวิกฤตการณ์ทางการเงิน
ชินและอีรู้สึกว่ามีข้อมูลเพียงพอแล้วที่จะทำซีรีส์เรื่องต่อไป และในการที่จะทำให้ประสบความสำเร็จเหมือนเรื่อง ย้อนรอยรัก 1997 ทางช่องทีวีเอ็นได้ประกาศที่จะทำซีซั่นสองในเดือนเมษายน 2013
ถึงแม้ว่าผู้กำกับและผู้เขียนบทจะเป็นคนเดิม แต่นักแสดง ซ็อง ดง-อิล และ อี อิล-ฮวา ในเรื่อง Reply 1994 คิดถึงเธอ นั้นไม่มีความเกี่ยวข้องกันกับเรื่อง ย้อนรอยรัก 1997 แต่ก็ยังคงแนวคิดเดิมของตัวละครสองตัวนี้ประกอบกับเนื้อเรื่องในยุค 1990
ดีอาร์ดีโอ ดักช์
ดีอาร์ดีโอ ดักช์ (; ) เป็นหุ่นยนต์ที่ขับเคลื่อนด้วยระบบไฟฟ้าและควบคุมจากระยะไกลสำหรับการหาที่ตั้ง, การจัดการ และการทำลายวัตถุอันตรายได้อย่างปลอดภัย
ดักช์เป็นหุ่นยนต์ทำงานระบบแบตเตอรี่ควบคุมระยะไกลที่เคลื่อนตัวบนล้อ และบทบาทของมันคือการกู้วัตถุระเบิด ซึ่งได้รับการพัฒนาโดยหน่วยงานวิจัยและพัฒนาเทคโนโลยีป้องกันประเทศของอินเดีย มันมีการทำงานอัตโนมัติได้อย่างเต็มตัว โดยสามารถปีนบันได, เคลื่อนที่ในทางลาดชัน, นำร่องในทางเดินแคบ ๆ และลากยานพาหนะที่เข้าถึงวัตถุอันตราย ส่วนการใช้แขนหุ่นยนต์ของมัน มันสามารถยกวัตถุต้องสงสัยและตรวจสอบโดยการใช้อุปกรณ์เอ็กซ์เรย์แบบพกพา หากวัตถุต้องสงสัยนั้นเป็นระเบิด ดักช์ก็สามารถทำให้มีอันตรายน้อยลงได้ด้วยการใช้วอเตอร์เจ็ทของมันเข้าขัดขวาง นอกจากนี้ มันยังมีปืนลูกซองซึ่งสามารถทำลายระบบล็อกเปิดประตู และสามารถสแกนรถยนต์เพื่อตรวจหาวัตถุระเบิด ด้วยสถานีควบคุมหลัก (เอ็มซีเอส) มันสามารถควบคุมจากระยะไกลในช่วง 500 เมตรในระยะของสายตาหรือภายในอาคารได้ ซึ่งเก้าสิบเปอร์เซ็นต์ของชิ้นส่วนของหุ่นยนต์เป็นวัสดุจากท้องถิ่น ทางกองทัพยังได้กำหนดขอบเขตการผลิตดักช์ไว้ที่ 20 ชุด ห้าหน่วยของชุดแรกได้รับการส่งไปยังทีมเจเนอรัลคอมแบทเอนจิเนียร์สเมื่อวันที่ 19 ธันวาคม ค.ศ. 2011 เทคโนโลยีนี้ได้รับการส่งมอบสำหรับการผลิตจากสามสถานประกอบการ ซึ่งได้แก่ ไดนาล็อก, เธตาคอนโทรลส์ และบารัตอิเล็กทรอนิกส์ จำกัด
โอน้อยออก (เพลง)
"โอน้อยออก" () เป็นซิงเกิลแรก จากอัลบั้มชุดที่หกของ โมเดิร์นด็อก หลังการห่างหายไปนานถึง 5 ปี โดยออกเผยแพร่เมื่อวันที่ 4 พฤศจิกายน พ.ศ. 2556 ทางช่องยูทูบของวงโมเดิร์นด็อกเอง โดยมิวสิกวิดีโอเป็นภาพการทำงานของวงที่เดินทางไปบันทึกเสียงอัลบั้มดังกล่าวที่สตูดิโอทาร์บอกซ์ โรด เมืองบัฟฟาโล รัฐนิวยอร์ก สหรัฐอเมริกา สตูดิโอบ้านไม้กลางป่า โดยมีวงที่คุ้นหูกันดีระดับโลกอย่าง คีน , โอเคโก , ฟรานซ์ เฟอร์ดินานด์ ก็เคยใช้ห้องอัดดังกล่าวมาก่อน อีกทั้งยังได้โปรดิวเซอร์ชาวสก็อต Tony Doogan มาร่วมงานอีกด้วย ที่เคยร่วมงานกับวง Mogwai วง โพสต์ร็อค จากสก็อตแลนด์ และวง อินดี้ร็อก "Belle And Sebastain" ถือเป็นโปรดิวเซอร์ผู้อยู่เบื้องหลังผลงานของ Mogwai, Belle and Sebastian และอีกหลายวง อีกทั้งเพลงโอน้อยออกยังมีให้ดาวโหลดบนไอทูนส์ โดยราคา 0.99 เหรียญ หรือคิดราว 30 บาท อัลบั้มชุดนี้พวกเขาอยู่ในสังกัด บริษัท โมเดริ์นด็อก จำกัดซึ่งเป็นสังกัดค่ายเพลงของพวกเขาเอง
เอ็มวีของเพลงโอน้อยออกเป็นการถ่ายทำรวมเบื้องหลังชีวิตประจำวันในนิวยอร์กของวงโมเดิร์นด็อก ซึ่งถ่ายทำโดยสมาชิกวง 3 คน และร่วมด้วยภู่กัน สันสุริยะ มือเบสวงอพาร์ทเม้นท์คุณป้า ซึ่งร่วมงานกับพวกเขาในฐานะมือเบสในการออกทัวร์มาหลายปี เอ็มวีกำกับโดย ปวิณ สุวรรณชีพ หรือโป้ง มือกลองของทางวง